La Biblioteca regalarà exemplars amb motiu del Dia del Llibre
20 de abril de 2021

La Biblioteca Municipal de l'Eliana ha posat en marxa, amb motiu del Dia Internacional del Llibre 2021, la iniciativa ‘Regala Llibres’ amb l'objectiu de continuar acostant el món dels llibres a la ciutadania i fomentar el gust per la lectura.

D'aquesta manera, entre el dimecres 21 i el divendres 23, els veïns i veïnes podran trobar en diferents punts de la localitat un paquet embolicat amb una etiqueta identificativa que podran agafar i portar a casa.

Al voltant de 200 llibres i revistes procedents de donacions, baixes o de fons propis duplicats de literatura infantil, juvenil i adulta es repartiran per a commemorar aquesta efemèride, que es completarà amb la publicació de les últimes novetats editorials que han arribat recentment a la Biblioteca per a totes les edats.

Com ha recordat el regidor de Biblioteca, Jorge Pérez Comeche, al cap d'un any en el qual la celebració es va haver de reconvertir a virtual per la pandèmia, “tenim ganes d'eixir al carrer i acostar la lectura als elianers i elianeres per a continuar prestant el millor servei i fer-los arribar propostes d'oci i temps lliure”.